Diari Oficial de la Generalitat Valenciana


Sumari del DOGV 9178, del 21-09-2021 (2021/9111)

RESOLUCIÓ de 8 de setembre de 2021, de la Conselleria d'Educació, Cultura i Esport, per la qual es canvia de denominació del Museu Arqueològic i Etnològic Municipal de Guardamar del Segura per la de Museu Arqueològic de Guardamar (MAG).
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9111


Data del document
:   08-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * museu

RESOLUCIÓ de 8 de setembre de 2021, de la Conselleria d'Educació, Cultura i Esport, per la qual es canvia de denominació del Museu Arqueològic i Etnològic Municipal de Guardamar del Segura per la de Museu Arqueològic de Guardamar (MAG). [2021/9111]  
Antecedents de fet  
Primer. El cap del Servei territorial d'Alacant, remet informe favorable del tècnic inspector de Patrimoni Moble sobre el canvi de denominació sol·licitat per l'Ajuntament de Guardamar del Segura, per al canvi de denominació del Museu Arqueològic i Etnològic Municipal de Guardamar del Segura per la de Museu Arqueològic de Guardamar (MAG).  
Segon. L'esmentat museu es va reconéixer per Resolució de 2 de desembre de 1993, de la consellera de Cultura i es va publicar en el DOGV núm. 2209 de 17 de febrer de 1994, integrant-se en el Sistema Valencià de Museus.  
  
Fonamentació jurídica  
Primera. La sol·licitud presentada correspon a l'estipulat en l'article 71.2 de la Llei 4/1998, d'11 de juny, de la Generalitat Valenciana, del patrimoni cultural valencià.  
Segona. L'informe de l'inspector de la Direcció Territorial Cultural i Esport d'Alacant, és favorable al canvi de denominació.  
Tercera. La Direcció General de Cultura i Patrimoni resulta competent per a tramitar el present expedient en virtut del que disposa la Llei 4/1998, d'11 de juny, del patrimoni cultural valencià, el Reglament orgànic i funcional de la Conselleria d'Educació, Cultura, i Esport aprovat per Decret 173/2020, de 30 d'octubre, del Consell, i la resta de normes d'aplicació general.  
Vist l'informe favorable del Servei de Cultura i Esport de la Direcció Territorial d'Educació Cultura i Esport d'Alacant i a proposta de la directora general de Cultura i Patrimoni, resolc:  
  
Primer  
El canvi de denominació del Museu Arqueològic i Etnològic Municipal de Guardamar del Segura per la de Museu Arqueològic de Guardamar (MAG), tenint en compte que és el nom amb el qual se'l coneix en la població i a l'Ajuntament, segons el que es disposa en l'article 71.2 de la Llei 4/1998, d'11 de juny, de la Generalitat Valenciana, del patrimoni cultural valencià.  
  
Segon  
Publicar la present resolució en el DOGV.  
  
Contra aquesta resolució que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de setembre de 2021.- El conseller d'Educació, Cultura i Esport: Vicent Marzà i Ibáñez.